Нобэ
Къупщхьэ узым ебэныным и дунейпсо махуэщ
Испаныбзэм и махуэщ
Испанием IэщэкIэ зэщIэузэда и къарухэм я махуэщ
Бразилием щагъэлъапIэ сабийхэм я махуэр
УФ-м и МВД-м и медицинэ IуэхущIапIэхэм я махуэщ. 1921 гъэм РСФСР-м и НКВД-м и управленэ нэхъыщхьэм унафэ къыдигъэкIащ милицэм къулыкъу щызыщIэхэм медицинэ дэIэпыкъуныгъэ щагъуэтын IуэхущIапIэхэр къызэIухыным теухуауэ.
Ди эрэм и пэкIэ 782 гъэм Урартум и пщышхуэ Агришти Езанэм Ереван къалэм и лъабжьэр игъэтIылъащ.
1492 гъэм Колумб Христофор Сан-Сальвадор хытIыгур къигъуэтащ. Аращ Америкэр зэрыщыIэр къыщихутауэ къалъытэри икIи США-м ар Колумб и махуэу щагъэлъапIэ.
1775 гъэм США-м и дзэ-тенджыз флотыр къызэрагъэпэщащ.
1822 гъэм Бразилием щхьэхуитыныгъэ игъуэтащ — ар Португалием къыгуэкIащ.
1897 гъэм Урысейм щыяпэу футболымкIэ зэхьэзэхуэ щекIуэкIащ.
1901 гъэм Рузвельт Теодор США-м и президентым и хэщIапIэм Унэ хужь фIищащ.
1924 гъэм Украинэм хыхьэу Молдавие АССР-р къызэрагъэпэщащ.
1944 гъэм Алыджым и къалащхьэ Афины нэмыцэ зэрыпхъуакIуэхэм къыIэщIагъэкIыжащ.
1957 гъэм Къэбэрдей-Балъкъэр къэрал университетыр къызэIуахащ. Абы и япэ ректору ягъэуват Бэрбэч ХьэтIутIэ. Иджы абы и цIэр а еджапIэ нэхъыщхьэм зэрехьэ.
1968 гъэм Мехикэ къыщызэIуахащ ХIХ Олимп Джэгухэр. Зэпеуэхэр жэпуэгъуэм и 12 — 27-хэм екIуэкIащ.
1999 гъэм Босниемрэ Герцеговинэмрэ я къалащхьэ Сараевэ дунейм къыщытехьа щIалэ цIыкIум ЩIым цIыхуу щыпсэум я бжыгъэр мелардих иригъэкъуауэ щытащ.
Совет актёр, кинорежиссёр, сценарийхэр зытхыу щыта, СССР-м и цIыхубэ артист Быков Ролан къызэралъхурэ илъэс 88-рэ ирокъу.
Италием щыщ оперэ уэрэджыIакIуэ цIэрыIуэ, зихуэдэ щымыIэу къалъытэ Паваротти Лучанэ къызэралъхурэ илъэс 82-рэ ирокъу.
Тхыдэ щIэныгъэхэм я доктор, КъБКъУ-м и профессору, ЩIДАА-м и академикыу щыта Быж Алий къызэралъхурэ илъэс 80 ирокъу.
КъБР-м, Ингушым, Осетие Ипщэм щIыхь зиIэ я артисткэ Кърым Иринэ къыщалъхуа махуэщ.
Къэрал къулыкъущIэ, УФ-м и Правительствэм и УнафэщIым и къуэдзэу, финансхэмкIэ министру щыта Кудрин Алексей и ныбжьыр илъэс 57-рэ ирокъу.
Урысей уэрэджыIакIуэ, Дагъыстэнымрэ УФ-мрэ щIыхь зиIэ я артисткэ Жасмин (Семендуевэ Сарэ) и ныбжьыр илъэс 40 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 13 — 16, жэщым градуси 7 — 10 щыхъунущ.
Зыгъэхьэзырар
ЖьэкIэмыхъу Маринэщ
